cyanic-selkie/wikianc huggingface dataset:
เรนา (นักร้อง)
ประวัติ
เรนาได้ร่วมกับ นานะ และ ลิชชี่ได้จัดตั้งกลุ่มย่อยที่มีชื่อว่า Orange Caramel วันที่ 18 มิถุนายน ค.ศ. 2010 ทั้งสามคนคัมแบ็กในรายการ มิวสิกแบงก์ ทางช่อง เคบีเอส กับเพลง "Magic Girl เธอปล่อยซิงเกิลเดี่ยวเป็นครั้งแรกในเพลง "My Shining Girl" OST in February 2012 และเธอก็ยังได้เขียนเพลงสำหรับซับยูนิตย่อย ออเร้นจ์คาราเมล "Still...และ "Standing in This Place"เรนาเองก็ยังได้เขียนเพลงสำหรับ อาเฟเตอร์สกูล ในเพลง  "Love Love Love" และ "Timeless
ในเดือนพฤษาคม เรนาได้มีโอกาสร้องเพลงกับ ซานอี ในเพลง   "A Midsummer Night's Sweetness"  ซึงเป็นดิจิตอลซิงเกิล ยอดดาวโหลดประมาณ 714,369
รายชื่อผลงานเพลง
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ปี ! ชื่อเพลง ! อั้ลบั้ม
ฌีล ซีมง
ฌีล ซีมง (Gilles Simon) เกิดวันที่ 27 ธันวาคม ค.ศ. 1984 เป็นนักเทนนิสอาชีพชาวฝรั่งเศส ผู้คว้าตำแหน่งชนะเลิศการแข่งขันรายการเอทีพีทัวร์ทั้งสิ้น 6 รายการ ปัจจุบันเป็นมือวางอันดับที่ 10 ของโลก และเป็นมือวางอันดับที่ 2 ของประเทศฝรั่งเศส รองจากโจ-วิลฟรีด ซองกา หลังจากเริ่มเล่นเทนนิสอาชีพในปี ค.ศ. 2002 ซีมงก็ใช้เวลา 5 ปี ในการชนะเลิศการแข่งขันเอทีพีทัวร์รายการแรกของเขาในปี ค.ศ. 2007 ที่มาร์แซย์ ประเทศฝรั่งเศส
ซีมงถือเป็นคนหนึ่งที่สามารถเอาชนะ โรเจอร์ เฟเดอเรอร์, ราฟาเอล นาดาล และนอวัก จอคอวิช ได้ในขณะที่ทั้ง 3 คน เป็นมือวางอันดับที่ 1, 2 และ 3 ของโลกตามลำดับ ปัจจุบันโค้ชของเขา คือ เทียรี ตูราน อดีตนักเทนนิสอาชีพชาวฝรั่งเศส
ตารางสถิติการแข่งขันอาชีพประเภทเดี่ยวในรายการสำคัญ
ตารางนี้จะช่วยอธิบายความหมายของแต่ละข้อความรวมทั้งอักษรย่อ
Dactylopusiidae
Dactylopusiidae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
โนเกีย 2760
โนเกีย 2760 เป็นโทรศัพท์มือถือแบบฝาพับ ออกแบบโดยโนเกีย ในปี2550 และผลิตในฮังการี ใช้คลื่นความถี่แบบ Dual GSM 900/1800 หรือ 850/1900 (รองรับEDGE) โนเกีย 2760 ใช้มากที่สุดในประเทศฟินแลนด์
เลวี อดัมส์
เลวี อดัมส์ (Levi Adams) (เกิดเมื่อวันที่ 30 ธันวาคม ค.ศ. 1762 และเสียชีวิตเมื่อวันที่ 18 มิถุนายน ค.ศ. 1831) เป็นนักการเมืองจากสหรัฐอเมริกา ซึ่งเป็นวุฒิสภาจากรัฐนิวยอร์ก จังหวัดอีสเทิร์น ตั้งแต่ปี ค.ศ. 1818 จนถึงปี ค.ศ. 1821
อากิฮาบาระ
อากิฮาบาระเป็นชื่อสั้นของ อากิบากาฮาระ (秋葉ヶ原 (Akibagahara)) ซึ่งก็มาจาก อากิบะ (秋葉 (Akiba)) ซึ่งตั้งตามชื่อของเทพเจ้าผู้ปัดเป่าอัคคีภัยในศาลเจ้าที่สร้างขึ้นหลังเหตุเพลิงไหม้ในพื้นที่เมื่อปี 1869
อากิฮาบาระได้รับการขนานนามว่าเป็น ย่านเครื่องใช้ไฟฟ้า (秋葉原電気街 (Akihabara Denki Gai); Akihabara Electric Town) ซึ่งได้รับการขนามนามในช่วงเวลาไม่นานหลังสงครามแปซิฟิก จากการที่เป็นย่านศูนย์การค้าเครื่องใช้ไฟฟ้าในครัวเรือนและย่านตลาดมืดหลังสงคราม
อากิฮาบาระมักถือกันว่าเป็นศูนย์กลางของวัฒนธรรมสมัยนิยมของญี่ปุ่นและย่านการค้าหลักของวิดีโอเกม อนิเมะ มังงะ เครื่องใช้ไฟฟ้า และสินค้าเกี่ยวกับคอมพิวเตอร์
ไชนายูนนานแอร์ไลน์
ไชนายูนนานแอร์ไลน์ (พินอิน: Yúnnán Hángkōng Gōngsī) เป็นสายการบินสัญชาติจีน มีฐานบินที่ท่าอากาศยานนานาชาติคุนหมิงอูเจียป้า เมืองคุนหมิง มณฑลยูนนาน สาธารณรัฐประชาชนจีน ปัจจุบันถูกควบรวมเป็นส่วนหนึ่งของสายการบินไชนาอีสเทิร์นแอร์ไลน์
ค่างจมูกเชิดตังเกี๋ย
ค่างจมูกเชิดตังเกี๋ย (Tonkin snub-nosed langur, Tonkin snub-nosed monkey, Dollman's snub-nosed monkey) เป็นค่างชนิดหนึ่ง มีชื่อวิทยาศาสตร์ว่า Rhinopithecus avunculus
จัดเป็นค่างขนาดใหญ่ชนิดหนึ่ง โดยตัวผู้มีความยาวลำตัวและหัวประมาณ 65 เซนติเมตร ความยาวหาง 85 เซนติเมตร ในขณะที่ตัวเมีย 54 เซนติเมตร และมีความยาวหาง 65 เซนติเมตร ตัวผู้มีน้ำหนัก 14 กิโลกรัม ตัวเมีย 8.5 กิโลกรัม
มีลักษณะเด่นคือ ขนที่บริเวณหัวไหล่ แขนด้านนอก หลังโคนขามีสีน้ำตาลเข้มถึงดำ ส่วนล่างของลำตัวมีสีเหลืองอ่อน ใบหน้ามีสีฟ้า ริมฝีปากสีชมพู หางยาวสีขาว ลูกที่เกิดใหม่ขนตามลำตัวจะเป็นสีขาวหรือเทาอ่อน ก่อนจะค่อย ๆ เปลี่ยนเป็นสีดำเมื่อโตขึ้นตามวัย
ค่างจมูกเชิดตังเกี๋ย พบได้เฉพาะทางตอนเหนือของเวียดนามเท่านั้น โดยอาศัยอยู่ตามป่าทึบตามเทือกเขาหินปูน ที่มีความสูงตั้งแต่ 200-1,200 เมตร จากระดับน้ำทะเล อาหารหลักได้แก่ ผลไม้, ใบไม้ และเมล็ดพืช ออกหากินในเวลากลางวัน อาศัยอยู่กันเป็นฝูงประมาณ 25 ตัว จากการศึกษาพบว่ามีเสียงร้องที่ดังมาก  และปัจจุบันพบว่ามีจำนวนประชากรเหลือเพียงไม่เกิน 250 ตัวเท่านั้น
ชาวโครแอต
ชาวโครแอต (Croats; Hrvati, ฃาร์วาตี) เป็นกลุ่มเชื้อชาติสลาฟใต้ซึ่งส่วนใหญ่ปัจจุบันอาศัยอยู่ในโครเอเชีย บอสเนียและเฮอร์เซโกวีนา ตลอดจนประเทศใกล้เคียง มีชาวโครแอตอาศัยอยู่ในโครเอเชียราว 4 ล้านคน และอาศัยอยู่ในส่วนที่เหลือของโลกอีกมากถึง 4.5 ล้านคน เนื่องจากแรงกดดันทางการเมือง สังคม และเศรษฐกิจ ชาวโครแอตจำนวนมากจึงได้อพยพไปยังประเทศต่าง ๆ ทั่วโลก และเกิดเป็นชาวโครแอตพลัดถิ่นที่มีชื่อเสียง สหรัฐอเมริกา ชิลี อาร์เจนตินา เยอรมนี ออสเตรีย ออสเตรเลีย โบลิเวีย แคนาดา เซอร์เบีย นิวซีแลนด์และแอฟริกาใต้ ชาวโครแอตเป็นที่รู้จักจากวัฒนธรรมของพวกเขา ซึ่งได้รับอิทธิพลจากวัฒนธรรมอันหลากหลายตั้งแต่อดีตถึงปัจจุบัน แต่อิทธิพลส่วนใหญ่นั้นมาจากยุโรปกลางและเมดิเตอร์เรเนียน ซึ่งในขณะเดียวกัน ชาวโครแอตเองก็ได้มีส่วนในการสร้างสรรค์วัฒนธรรมเหล่านั้นด้วย ชาวโครแอตส่วนใหญ่นับถือศาสนาคริสต์นิกายโรมันคาทอลิก และพูดภาษาโครเอเชีย
กฎหมายปิดปาก
กฎหมายปิดปาก หรือในพระธรรมศาสตร์เรียก บทตัดสำนวน (estoppel) คือ หลักกฎหมายที่ไม่ยอมให้อ้างหรือพิสูจน์ข้อเท็จจริงให้ผิดไปจากที่กฎหมายสันนิษฐานไว้ ไม่ว่าข้อสันนิษฐานนั้นจะเป็นจริงหรือไม่
คำ "estoppel" ในภาษาอังกฤษนั้นมาจากคำ "estoupail" ในภาษาฝรั่งเศสเก่า หมายความว่า "ฝาจุก" (stopper plug) อุปมาถึง การอุดความไม่สมดุลของเหตุการณ์ คำ "estoppel" นี้ยังเกี่ยวข้องกับกริยา "estop" ซึ่งมาจากคำ "estopper" ในภาษาฝรั่งเศสเก่าเช่นกัน หมายความว่า "หยุดยั้ง, ขัดขวาง"
โดยเนื้อหาสาระแล้ว กฎหมายปิดปากเป็นหลักในกฎหมายพยานหลักฐาน ซึ่งห้ามบุคคลปฏิเสธข้อเท็จจริงที่ได้ถือว่ายุติแล้ว เมื่อศาลเห็นว่า คู่ความได้กระทำการใด ๆ อันเข้าลักษณะกฎหมายปิดปาก คู่ความนั้นจะถูก "ปิดปาก" (estopped) มิได้โต้แย้งหรืออ้างสิทธิ เช่น จำเลยจะถูกปิดปากมิให้แก้ต่าง หรือโจทก์จะถูกปิดปากมิให้แก้คำให้การของจำเลย เซอร์เอดเวิร์ด โคก (Edward Coke) ว่า "ที่เรียก กฎหมายปิดปาก หรือข้อตัดบทนั้น เพราะว่าการกระทำหรือการยอมรับของคนผู้นั้นเองกลายเป็นเครื่องหุบหรือปิดปากตัวเขามิให้กล่าวหรืออ้างข้อเท็จจริง"
ตัวอย่างของกฎหมายปิดปาก เช่น มาตรา 407 แห่งประมวลกฎหมายแพ่งและพาณิชย์ของประเทศไทย ว่า "บุคคลใดกระทำการตามอำเภอใจเหมือนหนึ่งว่าเพื่อชำระหนี้ โดยรู้อยู่ว่าตนไม่มีความผูกพันที่จะต้องชำระ ท่านว่า ผู้นั้นหามีสิทธิที่จะได้รับคืนทรัพย์ไม่"
มาตรา 115 แห่งรัฐบัญญัติพยานหลักฐานอินเดีย ค.ศ. 1872 (Indian Evidence Act, 1872) อันเป็นกฎหมายของประเทศอินเดียนั้น บัญญัติถึงกฎหมายปิดปากไว้โดยตรงว่า ในกรณีที่บุคคลหนึ่ง ไม่ว่าโดยแสดงเจตนาก็ดี โดยกระทำก็ดี หรือโดยละเว้นการกระทำก็ดี จงใจก่อหรืออนุญาตให้บุคคลอื่นเชื่อถือว่าสิ่งหนึ่งเป็นความจริง หรือให้เขากระทำตามความเชื่อถือเช่นนั้น บุคคลผู้นั้น หรือผู้แทนของเขา เมื่อเป็นความหรืออยู่ในกระบวนพิจารณากับบุคคลเช่นว่า จะปฏิเสธว่าสิ่งดังกล่าวไม่เป็นความจริงมิได้
นิวคิดส์ออนเดอะบล็อก
นิวคิดส์ออนเดอะบล็อก (New Kids on the Block ต่อมาเป็น NKOTB) เป้นวงบอยแบนด์ที่ประสบความสำเร็จช่วงปลายยุค 80 ถึงต้นยุค 90 เริ่มรวมตัวกันในบอสตัน สหรัฐอเมริกา ในปี 1984 โดยโปรดิวเซอร์ เมอไรส์ สตารร์ (Maurice Starr) สมาชิกประกอบด้วย จอร์แดน ไนท์ (Jordan Knight) โจนาธาน ไนท์ (Jonathan Knight), โจ แมกอินไทร์ (Joe McIntyre), ดอนนี่ วอล์เบิร์ก (Donnie Wahlberg), และ แดนนี่ วูด (Danny Wood)
ช่วงเริ่มแรก
ในช่วงต้นปียุค 80 เมอไรส์ สตารร์ ประสบความสำเร็จกับการปั้นวงเด็กอย่าง นิว เอดิชัน (New Edition) เขาได้เกิดความคิดที่จะทำวงเด็กผิวขาวขึ้น จึงได้ทำการเปิดออดิชันในบอสตัน โดยได้ทำการออดิชันเด็ก 500 คน โดยในกลุ่มเด็กเหล่านี้ก็ได้สมาชิกคนแรกคือ ดอนนี่ วอล์เบิร์ก ซึ่งอายุ 15 ปีในขณะนั้น ดอนนี่ได้ช่วยในการหาสมาชิกวง โดยดอนนี่ได้ชักชวนน้องชาย มาร์คและเพื่อนสนิท แดนนี่ วูด และเขาก็ได้ชักชวนเพื่อนร่วมชั้น โจนาธาน ไนท์ และ จอร์แดน ไนท์ ในช่วงเริ่มต้นของการก่อตั้ง มาร์ค วอล์เบิร์ก ได้ขอออก และได้ ไจม์ เคลลีย์ (Jaime Kelley) มาแทนแต่ตัวเคลลีย์ ขาดบ่อย บกพร่องในหน้าที่จึงได้ โจอีย์ แมกอินไทร์ ซึ่งอายุ 12 ปีในขณะนั้นมาแทน
Hangin' Tough
หลังจากล้มเหลวกับอัลบั้มแรก ก็ได้กลับเข้าสู่สตูดิโอเป็นเวลาเกือบ 2 ปี อัลบั้มที่ 2 ชื่อว่า "Hangin' Tough" ได้ปล่อยซิงเกิ้ลแรก "Please Don't Go Girl" ในช่วงแรกได้รับกระแสตอบรับไม่มาก แต่เมื่อสถานีวิทยุในฟลอริด้าเริ่มเล่นเพลงของเขา และทางต้นสังกัดก็เริ่มดันเพลงพวกเขา ทำให้เพลงนี้ประสบความสำเร็จขึ้นชาร์ทบิลบอร์ดที่อันดับ 10 ซิงเกิ้ลที่ 2 "You Got It (The Right Stuff)" ขึ้นชาร์ทสูงสุดที่อันดับ 3 ในอเมริกา (อันดับ 1 ในอังกฤษ) ถัดมาซิงเกิ้ลที่ 3 "I'll Be Loving You (Forever)" ก็ขึ้นอันดับ 1 ในอเมริกาในที่สุด "Hangin' Tough" ซิงเกิ้ลต่อไปก็ขึ้นอันดับ 1 ในอเมริกา และยังมีเพลงฮิตอีกอย่าง "Cover Girl" และ "Didn't I (Blow Your Mind)" อัลบั้ม "Hangin' Tough" ติดอยู่ในชาร์ทนาน 132 สัปดาห์และ ยังได้รางวัลอเมริกัน มิวสิก อวอร์ดส สาขา "Best Pop/Rock Album" และ "Best Pop/Rock Group"
ในช่วงปลายปี พวกเขาได้ออกอัลบั้มคริสต์มาสชุด "Merry, Merry Christmas" มีเพลงฮิตติดท็อปเท็นอย่าง "This One's for the Children" ยอดขายบริจาคให้กับมูลนิธิ United Cerebral Palsy
Step by Step
ในช่วงต้นยุค 90 นิวคิดส์ออนเดอะบล็อก ประสบความสำเร็จไปแล้วทั่วโลก อัลบั้ม "Step by Step" ที่มีสมาชิกบางคนร่วมแต่งเพลง มีเพลงเปิดตัวคือ Step by Step ก็ขึ้นอันดับ 1 ในอเมริกา ตามมาด้วยเพลงฮิต "Tonight" อัลบั้มนี้ขายได้มากกว่า 20 ล้านชุดทั่วโลก พวกเขาได้ทัวร์คอนเสิร์ตนานกว่า 1 ปี กว่า 200 รอบ ในทัวร์ที่ชื่อว่า "The Magic Summer Tour" สปอนเซอร์โดยโค้ก และพวกเขาได้ออกผลิตภัณฑ์สำหรับสะสมมากมายเช่น กล่องอาหารกลางวัน,เสื้อยืด,การ์ตูน,ตุ๊กตา,ปลอกหมอน เป็นต้น ในช่วงปลายปีทางต้นสังกัดได้ออกอัลบั้มรีมิกซ์ "No More Games/The Remix Album"
ในปี 1991 พวกเขาไม่ได้ออกผลงานอะไร แต่ได้ทัวร์ในยุโรปและเอเชีย ดอนนี่ได้โปรดิวซ์เพลงให้น้องชาย มาร์ค กับอัลบั้ม Marky Mark and the Funky Bunch ซึ่งมีเพลงฮิตอันดับ 1 ในอเมริกาอย่าง "Good Vibration"
ฮวาง บอกซู
ฮวาง บอกซู (Bok-Soo Hwang) นักมวยสากลชาวเกาหลีใต้ เกิดเมื่อ 7 กรกฎาคม พ.ศ. 2498 ที่ โซล เกาหลีใต้ สถิติการชก 26 ครั้ง ชนะ 16 (น็อค 4) เสมอ 2 แพ้ 8
นิวคิดส์ออนเดอะบล็อก
การกลับมารวมตัวอีกครั้ง
กับสมาชิกดั้งเดิมทั้ง 5 หนุ่มครบเซ็ทได้แก่ Joey McIntyre, Danny Wood, Donnie Wahlberg, Jordan Knight และJonathan Knight กลับมารวมตัวใหม่ภายใต้สังกัด Universal Music โดยทั้ง 5 ปรากฏตัวในการแจกรางวัล The Much Music Awards ที่มาโชว์เพลงฮิตเมดเล่ห์ในอดีตอย่าง Step By Step, Right Stuff และเพลงใหม่ล่าสุด Summertime ที่มีผู้ชมรายการกว่า 7.8 ล้านคน และออกอัลบั้มที่ชื่อว่าชุด The Block
อีนิแอก
อีนิแอก (ENIAC ย่อมาจาก Electronic Numerical Integrator and Computer) เป็นคอมพิวเตอร์ดิจิทัลอิเล็กทรอนิกส์อเนกประสงค์เครื่องแรกของโลก พัฒนาโดยกองทัพบกสหรัฐอเมริกา ในปี พ.ศ. 2485 ช่วงระหว่างสงครามโลกครั้งที่ 2 เพื่อใช้ในการคำนวณวิถีการโจมตีของอาวุธในแบบต่างๆ อีนิแอกได้จัดเข้าสู่โครงการ ในคณะวิศวกรรมไฟฟ้า ที่ มหาวิทยาลัยเพนซิลเวเนีย ในปี 2486 และในปี 2490 ได้ถูกย้ายไปที่ Aberdeen Proving Ground ที่รัฐแมริแลนด์
การพัฒนาของอีนิแอก
อีนิแอกออกแบบและพัฒนาโดย จอห์น พลีสเพอร์ เอกเคิร์ต และ จอห์น วิลเลียม มอคลี ที่มหาวิทยาลัยเพนซิลเวเนีย โดยมอคลีได้ยืมแนวความคิดบางส่วนจากคอมพิวเตอร์ อตานาซอฟฟ์-เบอร์รี มาพัฒนาต่อ
อีนิแอกเป็นคอมพิวเตอร์ขนาดใหญ่ ประกอบด้วย หลอดสุญญากาศ 17,468 หลอด ไดโอดคริสตัล 7,200 ตัว รีเลย์ 1,500 ตัว ตัวต้านทาน 70,000 ตัว ตัวเก็บประจุ 10,000 ตัว โดยมีน้ำหนัก 27 ตัน ขนาด สูง 2.4 เมตร (8 ฟุต) กว้าง 0.9 เมตร (3 ฟุต) และยาว 30 เมตร (100 ฟุต) โดยใช้เนื้อที่ทั้งหมด 167 เมตร² (1,800 ฟุต²) และใช้ไฟฟ้า 150 กิโลวัตต์
การเปรียบเทียบกับคอมพิวเตอร์รุ่นก่อนหน้า
เครื่องคำนวณจักรกลและไฟฟ้านั้นมีมาตั้งแต่คริสต์ศตวรรษที่ 19 แต่คริสต์ทศศตวรรษ 1930 และ 40 นั้นถือกันว่าเป็นจุดเริ่มของยุคคอมพิวเตอร์สมัยใหม่
เครื่อง ABC, อีนิแอก และโคโลสซัส ต่างก็ใช้หลอดสุญญากาศ เรจิสเตอร์ของอีนิแอกคำนวณเลขคณิตฐานสิบ ไม่ใช่ฐานสองอย่าง Z3 หรือ ABC
จนกระทั่ง ค.ศ. 1948 อีนิแอกจำเป็นต้องเชื่อมสายใหม่เพื่อตั้งโปรแกรมใหม่ เช่นเดียวกับโคโลสซัส แนวคิดเรื่องคอมพิวเตอร์ที่มีหน่วยความจำที่บันทึกทั้งโปรแกรมและข้อมูลรวมกันถูกริเริ่มระหว่างการพัฒนาอีนิแอก แต่ไม่ได้ถูกใช้งาน เนื่องจากการให้ความสำคัญในสงครามโลกครั้งที่ 2 นั้น ต้องการให้เครื่องเสร็จสมบูรณ์โดยเร็ว และได้พบว่าตำแหน่งบันทึกข้อมูล 20 ตำแหน่งสำหรับทั้งหน่วยความจำและโปรแกรมนั้นเล็กเกินไป
การให้ความสำคัญ
Z3 โคโลสซัส และอีนิแอก ถูกพัฒนาขึ้นอย่างลับ เป็นอิสระจากกัน โดยเป็นส่วนหนึ่งของการวิจัยพัฒนาเพื่อการสงครามของแต่ละประเทศ ในช่วงสงครามโลกครั้งที่ 2 โดย Z3 ได้ถูกทำลายโดยเครื่องบินทิ้งระเบิดจากฝ่ายพันธมิตร ที่เบอร์ลิน ในปี พ.ศ. 2487 ส่วนโคโลสซัสได้ถูกทำลายลงตามคำสั่งของ วินสตัน เชอร์ชิลล์ และถูกเก็บเป็นความลับจนกระทั่งคริสต์ทศวรรษ 1970 ส่วน ABC ถูกทอดทิ้งไว้ที่วิทยาลัยไอโอวาสเตต เมื่อ จอห์น อตานาซอฟฟ์ ได้รับคำสั่งให้ไปทำวิจัยการสงครามที่ วอชิงตัน ดี.ซี. ซึ่งทั้งหมดนี้ต่างจากอีนิแอก ซึ่งถูกประกาศสู่สื่อมวลชนใน ค.ศ. 1946 และกลายเป็นจุดสนใจของทั้งโลก จากเหตุผลเหล่านี้ ทำให้ในช่วงนั้นประวัติคอมพิวเตอร์ กล่าวถึงเพียงอีนิแอก และ ฮาร์วาร์ด มาร์ก วัน
วันสากลแห่งเจ้าหน้าที่รักษาสันติภาพของสหประชาชาติ
"วันสากลแห่งเจ้าหน้าที่รักษาสันติภาพของสหประชาชาติ" ตรงกับวันที่ 29 พฤษภาคมของทุกปี โดยเป็น "วันที่แสดงความขอบคุณต่อชายและหญิงผู้ซึ่งได้ปฏิบัติหน้าที่และยังคงปฏิบัติหน้าที่ต่อไปในปฏิบัติการรักษาสันติภาพของสหประชาชาติ ด้วยความเป็นมืออาชีพ การอุทิศตน และความกล้าหาญในระดับสูง และเพื่อระลึกถึงผู้ซึ่งได้เสียชีวิตไปเพื่อสันติภาพ" วันดังกล่าวกำหนดขึ้นโดยข้อมติสมัชชาใหญ่แห่งสหประชาชาติที่ 57/129 เมื่อวันที่ 11 ธันวาคม พ.ศ. 2545 และเริ่มจัดขึ้นเป็นครั้งแรกในปี พ.ศ. 2546 วันที่ 29 พฤษภาคม เป็นวันครบรอบการจัดตั้งองค์การตรวจตราการพักรบของสหประชาชาติ (UNTSO) ในปี พ.ศ. 2491 เพื่อดูแลการหยุดยิงหลังจากสงครามอาหรับ-อิสราเอลในปีนั้น
วังนางโหง
วังนางโหง เป็นละครโทรทัศน์ไทย แนว ดราม่า พีเรียด สยองขวัญ สร้างจากบทประพันธ์โดย เตมัน หนึ่งในหนังสือชุด เบญจมรณา ซึ่งประกอบไปด้วย บ่วงสไบ, สาปสังคีต, วังนางโหง, ป้อมปางบรรพ์, สิเน่หารอยคำ โดยได้หยิบบทประพันธ์เรื่อง วังนางโหง มาทำเป็นละครโทรทัศน์ครั้งแรกทาง ช่อง 7 โดยค่าย บริษัท กันตนา กรุ๊ป จำกัด (มหาชน) เขียนบทโทรทัศน์โดย ฤกษ์ราตรี กำกับการแสดงโดย เอกภพ ตันหยงมาศกุล นำแสดงโดย ทัศนียา การสมนุช, ศิวัฒน์  โชติชัยชรินทร์,  ปุณยาพร พูลพิพัฒน์ , ดรัลชรัส ศุขีวิริยะ , เชื้อชาตินที วงษ์สวัสดิ์ปภา โดยจะเริ่มออกอากาศตอนแรกวันพฤหัสบดีที่ 23 พฤศจิกายน พ.ศ. 2560- 11 มกราคม พ.ศ. 2561 ต่อจากละครละอองดาว
เรื่องย่อ
เบื้องหน้าของสายน้ำอาจสวยงาม แต่เบื้องล่างของมันนั้นอาจพรากชีวิต เหมือนกับที่มันพรากเอาชีวิตพ่อ พี่ชาย และน้องชายของ "ทับ" ไปอย่างไม่มีวันกลับ พ่อของเขาเสียชีวิตอย่างแปลกประหลาดบนเรือ โดยก่อนตายได้เตือนลูกๆ เอาไว้ว่า "จงอยู่ห่างน้ำ ระวังนางโหง" ทว่าในเวลาต่อมา ทวน และ ทัน พี่ชายและน้องชายของเขาก็เสียชีวิตในน้ำกันทั้งคู่ จากนั้นเรื่องราวประหลาดมากมายก็เกิดขึ้น ทับมีลูกสาวสามคน… "ดาริกา" เป็นหญิงม่าย มีลูกชายชื่อ "ดานุ ดารา" เกิดมาหน้าตาขี้ริ้วและเจ้าอารมณ์ ส่วน "ดาเรศ" เจ็บไข้ได้ป่วยมาตั้งแต่เด็ก จนกระทั่งคืนหนึ่ง มีหมอหญิงนามว่า "พิกุล" เดินเข้ามาเพื่อรักษาดาเรศ การมาถึงของหมอหญิงคนนั้น เป็นจังหวะเดียวกับที่ดาริกาเข้าไปในบ้านของบรรพบุรุษ บ้านเรือนไทยที่บิดาสั่งห้ามลูกหลานเอาไว้ว่า "ห้ามกลับไปเด็ดขาด!" ขณะที่ดานุนั้น เขาฝันถึงผู้หญิงคนหนึ่งมาตลอด ผู้หญิงรูปร่างบอบบางงดงามราวกับนางในวรรณคดี นั่งอยู่บนเรือลำน้อย เธอลุกขึ้นร่ายระบำขอพรเทวดา เพื่อสาปแช่งให้ตระกูลชั่วช้าพบกับความตายและหายนะ ใครจะเชื่อว่า...เรือน้อยลำนั้นกำลังจะนำพาตัวเขากลับไปสู่วันวาน ไปสู่อดีตกาลในท้องน้ำ...สถานที่ซึ่ง "ใครบางคน" เคยฝังร่างและดวงวิญญาณไว้ ที่นั่นเต็มไปด้วยแรงแค้นอันทุกข์ทรมานในหัวใจ...ยาวนานนับกว่าร้อยปี
Cylindropsyllidae
Cylindropsyllidae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
ขวัญนภา เรืองศรี
ขวัญนภา เรืองศรี ชื่อเล่น ลาล่า (เกิด 27 กันยายน พ.ศ. 2524) เป็นนักแสดงหญิงชาวไทย เข้าสู่วงการโดยการเข้าร่วมวง โปงลางสะออน ประวัติดารา อุ๊ ขวัญนภา เรืองศรี มีพี่น้อง 4 คน ผู้ชักนำเข้าสู่วงการ พี่อี๊ด โปงลางสะออน งานอดิเรก เดินเที่ยวตามห้างสรรพสินค้า ร้องเพลง สีซออู้ แนวเพลงที่ชอบ ลูกทุ่ง กีฬาที่ชอบ วอลเล่บอล,กรีฑา สีที่ชอบ ทุกสี นิสัยส่วนตัว ทำวันนี้ให้ดีที่สุด ที่อยู่ จ.ขอนแก่นอาหารที่ชอบ อาหารอีสาน ประวัติดารา ผลงาน ขวัญ ขวัญนภา เรืองศรี การศึกษา ปริญญาตรี ที่สถาบันเทคโนโลยีราชมงคล คลองหก จ. ปทุมธานี ผลงาน -โฆษณา ชุด โปงลางสะดิ้ง ลำซิ่งส่ายหน้า -ภาพยนตร์ สามย่าน(2010) ...ผู้จัดการกองถ่าย โปงลางสะดิ้ง ลำซิ่งส่ายหน้า(2007) ...เปรี้ยว รักจัง(2006) ...อาลู่
ลิ้นยึด
ลิ้นยึด (Ankyloglossia) คือปัญหาสุขภาวะของมารดาและทารกที่เกิดขึ้นจากการที่ ทารกมีลิ้นยึด เป็นปัญหาให้ทารกดูดนมแม่ไม่ได้ เป็นปัจจัยหนึ่งซึ่งทำให้เกิดการหยุดเลี้ยงลูกด้วยนมแม่
ลิ้นยึดทางสรีรวิทยา
ลิ้น มีบทบาทสำคัญมากในการดูดนมของทารก เมื่อมีลักษณะทางสรีรวิทยาที่ผิดปกติไป ที่เป็นการเปลี่ยนแปลงต่อการเคลื่อนไหวของลิ้น จะก่อให้เกิดการรบกวนและมีผลกระทบต่อกระบวนการซึ่งเป็นกลไกการดูดนมของทารก  ภาวะลิ้นยึด เป็นภาวะที่มีพังผืดยึดใต้ลิ้นดึงรั้งพังผืดที่ลิ้นทำให้ลิ้นไม่สามารถแลบ หรือยื่นออกมาได้ตามปกติ โรคและความรุนแรงของลิ้นยึด ขึ้นอยู่กับลักษณะพังผืด และตำแหน่งที่ยึดเกาะ  การประเมินภาวะลิ้นยึดให้สังเกตได้จากอาการดังต่อไปนี้ กระบวนการ การดูดนมกับการใช้ลิ้นของทารกพบการขัดขวางการดูดนมจากการที่ทารกมีภาวะลิ้นยึด ทารกที่มีภาวะลิ้นยึด ลิ้นเมื่อดูดนมแม่จะถูกจำกัดการเคลื่อนไหว ทำให้ไม่สามารถแลบลิ้น กระดกลิ้นได้ตามปกติ ความสามารถของทารกในการแลบลิ้น หรือ ยื่นลิ้นออกมา เหนือริมฝีปากล่าง เพื่อนำลิ้นออกมาห่อหุ้มคัปปิ้ง (cupping)  ใต้ลานหัวนมตรงส่วนที่รองรับ ไม่สามารถกระทำได้ ซึ่งเป็นเหตุให้เกิดภาวะแทรกซ้อน ทั้งต่อมารดา และทารก ตลอดจนทำให้ทารกพลาดโอกาส ในการได้รับน้ำนมแม่ ซึ่งเป็นอาหารเพียงอย่างเดียวใน 6 เดือนแรก ในด้านมารดา จะพบปัญหา เจ็บหัวนม หัวนมแตก เต้านมคัด ท่อน้ำนมอุดตัน ทำให้เกิดความเจ็บปวด เหนื่อยล้า อ่อนเพลีย และท้อใจ ที่จะเลี้ยงลูกด้วยนมแม่ต่อไป  หากพบว่าทารกดูดนมมารดาได้น้อย เด็กร้องกวนเพราะไม่อิ่ม หงุดหงิด ดูดนมแม่บ่อยมาก แต่การเจริญ เติบโตช้า น้ำหนักลด  เป็นอาการที่แสดงว่า ทารกได้รับน้ำนมแม่ไม่พอเพียง ให้ปรึกษากุมารแพทย์ และทันตแพทย์ เพื่อรับการประเมินภาวะลิ้นยึด หากเป็นในระดับที่มาก อาจพิจารณา ให้ขลิบพังผืด เพื่อให้เด็กสามารถรับน้ำนมจากแม่ได้ตามปกติ
บาร์นสตาเบิล
บาร์นสตาเบิล (Barnstable) เป็นนครในบาร์นสตาเบิลเคาน์ตี รัฐแมสซาชูเซตส์ บาร์นสตาเบิลเป็นชุมชนที่ใหญ่ที่สุด ทั้งในพื้นที่บนบกและประชากรในเคปค้อด ตามการสำรวจสำมะโนประชากรสหรัฐอเมริกา ค.ศ. 2010 บาร์นสตาเบิลมีประชากร 45,193 คน เมืองนี้ประกอบด้วย 11 หมู่บ้าน (1 ในนั้นก็มีหมู่บ้านที่ชื่อบาร์นสตาเบิล) ภายในขอบเขตของเมือง หมู่บ้านที่ใหญ่ที่สุด คือ ไฮยานนิส บาร์นสตาเบิลยังชนะรางวัลออลอเมริกาซิตี้ประจำปี 2007
ประวัติ
บาร์นสตาเบิลตั้งชื่อตามเมืองบาร์นสตาเปิลในเดวอน อังกฤษ พื้นที่นี้ถูกสำรวจเป็นครั้งแรกโดยบาร์โธโลมิว กอสโนลด์ใน พ.ศ. 2145 บาร์นสตาเบิลเป็นหนึ่งในเมืองแรกๆของการตั้งถิ่นฐาน คนที่เข้ามาตั้งถิ่นฐานส่วนใหญ่เป็นชาวไร่ มีผู้นำโดยโจเซฟ ฮอล ผู้ค้นพบบาร์นสตาเบิล
Cyclopinidae
Cyclopinidae เป็นสกุลของ Copepod ที่อยู่ในวงศ์ Cyclopoida.
สปีชีส์ในสกุล ได้แก่:
พชร นริพทะพันธุ์
พชร นริพทะพันธุ์ เป็น นักการเมืองและนักธุรกิจชาวไทย เคยเป็นกรรมการบริหารและคณะกรรมเศรษฐกิจพรรคเพื่อไทย ในชุดการบริหารงานของนายแพทย์ ชลน่าน ศรีแก้ว ปัจจุบันดำรงตำแหน่ง ที่ปรึกษาประจำประธาน กสทช. ที่ สำนักงานคณะกรรมการกำกับกิจการโทรทัศน์และโทรคมนาคมแห่งชาติ
ประวัติ
นายพชร นริพทะพันธุ์ เกิดเมื่อวันที่ 30 กันยายน พ.ศ. 2528 เป็นบุตรของนาย พิชัย นริพทะพันธุ์ อดีต รองหัวหน้าพรรคเพื่อไทย อดีตรัฐมนตรีว่าการกระทรวงพลังงานสมัยนางสาว ยิ่งลักษณ์ ชินวัตร เป็น นายกรัฐมนตรี และรัฐมนตรีช่วยว่าการกระทรวงการคลังสมัย นายสมัคร สุนทรเวช เป็นนายกรัฐมนตรี มีมารดา ชื่อ นางนันทนา แสงหลี เป็นนักธุรกิจในจังหวัดภูเก็ต ด้านครอบครัว พชร สมรสกับ นางสาว จอย หล่อวิจิตร
การศึกษา
พชร สำเร็จการศึกษา ที่ โรงเรียนอัสสัมชัญ ในระดับประถมศึกษา และระดับ Internartional Baccalaureate ที่ โรงเรียนนานาชาติ ดัลลิช จังหวัด ภูเก็ต ระดับปริญญาตรี ศิลปศาสตร์บัณฑิต ที่ University of Southern California ด้าน รัฐศาสตร์ กฎหมายและการเมืองระหว่างประเทศ ต่อมาศึกษาต่อในระดับปริญญาโท สาขาวิทยาศาตร์มหาบัณฑิต ที่ Boston Universityด้านอาชญวิทยาและกระบวนการยุติธรรม และสาขาวิทยาศาสตร์มหาบัณฑิตจาก Columbia University ด้านการยุติความขัดแย้งและเจรจาต่อรอง และได้รับทุน CSC เพื่อศึกษาในระดับปริญญาเอกในสาขาวิทยาศาสตร์ชีวภาพ ที่ Shanghai Jiao Tong University
การทำงาน
ในปี พ.ศ. 2547 พชร เริ่มเข้าสู่การทำงานทางการเมืองอย่างเต็มตัวด้วยการเป็นเลขานุการนายสุวิทย์ คุณกิตติ รัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลดร.ทักษิณ ชินวัตร และได้มีโอกาสลงไปปฎิบัติหน้าที่ส่วนหน้าในเขตภัยพิบัติสึนามิ โดยได้ทำหน้าที่เป็นผู้ประสานงานและผู้ช่วยผู้บัญชาการศูนย์ภัยพิบัติส่วนหน้าพื้นที่ตะกั่วป่า ประจำที่ว่าการอำเภอตะกั่วป่า โดยจากการปฏิบัติหน้าที่ในครั้งนั้นทำให้เขาได้รับ เครื่องราชย์อิสริยาภรณ์ เหรียญเงินดิเรกคุณาภรณ์ ในขณะมีอายุเพียง 19 ปี
ในปี พ.ศ. 2551 หลังจากที่รัฐบาล พลเอก สุรยุทธ์ จุลานนท์ ซึ่งเป็นรัฐบาลที่มาจากการ  รัฐประหารในประเทศไทย พ.ศ. 2549 ได้จัดเตรียมการเลือกตั้งทั่วไปหลังจากรัฐธรรมนูญปี 50 เสร็จสิ้น เขาได้รับตำแหน่ง รองโฆษก พรรคเพื่อแผ่นดิน โดยมี นายสุวิทย์ คุณกิตติ เป็นหัวหน้าพรรค และต่อมาในรัฐบาลนาย สมัคร สุนทรเวช  ได้ปฎิบัติหน้าที่เป็นผู้เชี่ยวชาญและที่ปรึกษาของ นายสุวิทย์ คุณกิตติ รองนายกรัฐมนตรีและรัฐมนตรีว่าการกระทรวงอุตสาหกรรมในขณะนั้น โดยทำหน้าที่ในส่วนงานบริหารงานและส่งเสริม สำนักงานคณะกรรมการส่งเสริมการลงทุน หรือ BOI
หลังการเลือกตั้งในปี พ.ศ. 2554 พรรคเพื่อไทยได้รับชัยชนะในครั้งนั้น โดยมีมี นางสาว ยิ่งลักษณ์ ชินวัตร เป็นนายกรัฐมนตรี เขาได้ปฎิบัติหน้าที่เป็น โฆษกกระทรวงพลังงาน โดยมีนาย พิชัย นริพทะพันธุ์ เป็นรัฐมนตรีว่าการกระทรวงพลังงาน ในการปฏิบัติงานในครั้งนั้นได้มีบทบาทสำคัญในฐานะโฆษกและในช่วงวิกฤต อุทกภัยในประเทศไทย พ.ศ. 2554 ยังได้ทำหน้าที่ในการช่วยบริหารจัดการศูนย์ วิกฤติ น้ำท่วม กทม. เพื่อช่วยแก้ไขสถานการณ์ในครั้งนั้น
หลังการรัฐประหารปี 2557
พชร ได้ผันตัวเองเป็น วิทยากรและผู้ฝึกสอน โดยทำงาน ร่วมกับองค์กรไม่แสวงหาผลกำไร สถาบัน พอยท์แมน ลีดเดอร์ชิฟ จากประเทศสหรัฐอเมริกา และในประเทศไทยได้จัดสัมมนาเชิงวิชาการให้กับ นักศึกษาวิทยาลัยป้องกันราชอาณาจักร นักศึกษาสถาบันป้องกันประเทศ ข้าราชการกระทรวงพาณิชย์ เป็นต้น
ในปี พ.ศ. 2562 ทำงานในบทบาทคอมเมนเตเตอร์ ในรายการ ทูไนท์ ไทยแลนด์ ในช่อง วอยซ์ ทีวี กับ เจนวิทย์ เชื้อสาวะถี  ศลิษา ยุกตะนันท์ และ นิติธร สุรบัณฑิต และต่อมาในระหว่างการทำงาน ช่องวอยซ์ทีวี ได้รับคำสั่งปิดโดยรัฐบาล คสช.ด้วยเหตุผลจากการวิพากษ์วิจารณ์การทำงานของรัฐบาล
ขณะที่งานในฐานะวิทยากรและการเข้าร่วมสัมมนาวิชาการ พชร ได้เข้าไปร่วมงาน กับ FOSSASIA ในการงาน Opensource summmit เพื่อช่วยส่งเสริม เทคโนโลยี ดิจิตัล แบบเปิดกว้าง ให้สามารถเข้าถึงได้ โดยเฉพาะ ด้านการส่งเสริมความปลอดภัย จากการบริหารข้อมูลแบบ และในปี 2566 เขาได้เข้าร่วมเป็นองค์ประชุม ผู้บริหารด้าน Cyberdiplomacy ที่ประเทศโรมาเนีย โดย เป็นศูนย์รวมของ ยุโรปตะวันออก และ สหภาพยุโรป ใน การพัฒนาความสัมพันธ์ทางดิจิตัล และ ความมั่นคง นอกจากนั้นยังได้มีโอกาส ร่วมบรรยาย ในหัวข้อ การ ร่วมมือกันระหว่างประเทศในการปกป้องโครงสร้างพื้นฐาน ในงาน CIP Forum VI
สำหรับในด้านการเมือง ก่อนเลือกตั้งทั่วไปปี พ.ศ. 2562 พชร ได้ลาออกจากพรรคเพื่อไทย และ ร่วมเป็นสมาชิก พรรคไทยรักษาชาติ  ที่มี ร้อยโท ปรีชาพล พงษ์พานิช  เป็นหัวหน้าพรรค โดยในขณะร่วมงานที่พรรค พชร พยายามสร้างการตื่นตัวด้านการเปลี่ยนแปลงทางเทคโนโลยี ด้วย แคมเปญ "โค้ดประเทศไทย" หวังเปิดกว้างให้ผู้ที่มีความรู้ความสามารถช่วยกันปรับแก้ประเทศไทย ด้วยการใช้เทคโนโลยีการเขียนโค้ด ซึ่งได้รับต้นแบบมาจากประเทศสหรัฐอเมริกา ซึ่งเป็นแคมเปญที่สำคัญของพรรคก่อนที่พรรคถูกคำตัดสินศาลรัฐธรรมนูญ ให้ยุบพรรคการเมืองในเวลาต่อมา
หลังการยุบ พรรคไทยรักษาชาติ พชร ได้สมัครเป็น สมาชิกพรรคเพื่อไทย ในปี พ.ศ. 2564 และ เป็นกรรมการบริหารพรรคเพื่อไทยในปี พ.ศ. 2564 ในชุดนายแพทย์ ชลน่าน ศรีแก้ว เป็นหัวหน้าพรรค โดยทำหน้าที่ใน ทีมเศรษฐกิจ พรรคเพื่อไทย ก่อนจะลาออกเพื่อดำรงตำแหน่ง ที่ปรึกษาประจำประธานกสทช ที่ สำนักงานคณะกรรมการกำกับกิจการโทรทัศน์และโทรคมนาคมแห่งชาติ
เขตเมงูโระ
เขตเมงูโระ เป็น 1 ใน 23 เขตพิเศษของกรุงโตเกียว ประเทศญี่ปุ่น เขตเมงูโระเป็นที่ตั้งของสถานทูตและสถานกงสุลต่างประเทศ 15 แห่ง มีย่านคากิโนกิซากะ (Kakinokizaka) ซึ่งย่านพักอาศัยที่หรูหราที่สุดแห่งหนึ่งของกรุงโตเกียว มีพื้นที่ 14.70 ตารางกิโลเมตร ในพ.ศ. 2551 เขตเมงูโระมีประชากร 261,033 คน คิดเป็นความหนาแน่นประชากร 17,757 คนต่อตารางกิโลเมตร
แบล็กเอาต์
แบล็กเอาต์ (blackout) สามารถหมายถึง
เส้นเมริเดียนที่ 152 องศาตะวันตก
เส้นเมริเดียนที่ 152 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 152 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 28 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 152 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇺🇸 ! scope="row" style="background:#b0e0e6;" | เวิ้งคุก ! scope="row" | 🇺🇸 ! scope="row" style="background:#b0e0e6;" | เวิ้งคุก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
Clytemnestridae
Clytemnestridae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
อี ซึง-กี
อี ซึง-กี (เกิด 13 มกราคม ค.ศ. 1987) เป็นนักร้อง นักแสดง พิธีกร และเอนเตอร์เทนเนอร์ชาวเกาหลีใต้
เขามีเพลงฮิตมากมายในฐานะนักร้อง เช่น " Because You're My Woman", "Return" และ "The Ordinary Man" เขาได้รับการยอมรับมากขึ้นในฐานะนักแสดงและได้รับความนิยมในภูมิภาคเอเชียด้วยบทพระเอกในละครยอดนิยม เช่น มรดกรัก ฉบับพันล้านวอน (2009), แฟนผม! เป็นจิ้งจอกครับ (2010), รักยิ่งใหญ่...หัวใจเพื่อเธอ (2012), คัมภีร์ตระกูลจิ้งจอก (2013), สายลับน้องใหม่ สไตล์กังนัม (2014), ตำนานไซอิ๋วฉบับเกาหลี (2017-2018), เจาะแผนลับเครือข่ายนรก (2019), นักล่ามนุษย์ (2021) เขาเป็นสมาชิกในซีซั่นแรกของรายการวาไรตี้สุดสัปดาห์ 2 วัน 1 คืน ตั้งแต่เดือนพฤศจิกายน ค.ศ. 2007 ถึงกุมภาพันธ์ ค.ศ. 2012 และเป็นพิธีกรรายการทอล์คโชว์ Strong Heart ตั้งแต่เดือนตุลาคม ค.ศ. 2009 ถึงเมษายน ค.ศ. 2012
รับราชการทหาร
เมื่อวันที่ 1 กุมภาพันธ์ ค.ศ. 2016 อี ซึง-กี เริ่มรับราชการทหารเป็นเวลา 21 เดือนในฐานะทหารกองประจำการ โดยเข้ารับการฝึกที่ Nonsan Army Recruit Training Center ใน Chungcheongnam-do หลังจากฝึกที่นั่นเป็นเวลา 5 สัปดาห์และได้รับคะแนนสูงสุดในกองร้อยที่เขาฝึก เขาถูกส่งไปทำหน้าที่ที่ได้รับมอบหมายหลังจากเสร็จสิ้นการฝึก ซึ่งเขาได้รับรางวัล Honors Citation มีรายงานว่ามีการมอบรางวัลแก่ทหาร 4 นายจาก 4 กองร้อย กองร้อยละ 1 นาย
ความสัมพันธ์และการแต่งงาน
อี ซึง-กี คบหากับนักแสดงสาวรุ่นน้องอี ดา-อิน บุตรสาวของนักแสดงหญิงชื่อดังคย็อน มี-รี ที่โด่งดังจากบท แชซังกุง ในแดจังกึม จอมนางแห่งวังหลวง และพระนางฮเยกย็อง ในลีซาน จอมบัลลังก์พลิกแผ่นดิน ตั้งแต่ปลายปี ค.ศ. 2020 ต่อมาในวันอังคารที่ 7 กุมภาพันธ์ ค.ศ. 2023 อี ซึง-กีได้ประกาศหมั้นกับอี ดา-อินในจดหมายที่โพสต์ในบัญชีโซเชียลมีเดียของเขาและจะมีพิธีสมรสในวันอังคารที่ 7 เมษายน ค.ศ. 2023
Cletodidae
Cletodidae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
อำเภอยางชุมน้อย
ยางชุมน้อย  เป็นอำเภอหนึ่งของจังหวัดศรีสะเกษ เป็นแหล่งผลิตหอมแดงใหญ่ที่สุดของจังหวัดศรีสะเกษ มีเกษตรกรกว่า 3,000 คน ปลูกหอมแดงเป็นเนื้อที่กว่า 9,300 ไร่ ผลผลิตหอมแดงประมาณ 26,000 ตันต่อปี สินค้าแปรรูปอื่น ๆ ที่เป็นที่นิยมได้แก่ กระเทียมโทนดองน้ำผึ้ง, หอมเจียวปลากรอบ, แยมหอมเจียว โดยทั้ง 3 ผลิตภัณฑ์สร้างรายได้และสร้างงานให้แก่คนในชุมชน และได้รับความร่วมมือจากทุกภาคส่วนที่สนับสนุน
ที่ตั้งและอาณาเขต
อำเภอยางชุมน้อยตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอยางชุมน้อยแบ่งเขตการปกครองย่อยออกเป็น 7 ตำบล 80 หมู่บ้าน ได้แก่
การปกครองส่วนท้องถิ่น
ท้องที่อำเภอยางชุมน้อยประกอบด้วยองค์กรปกครองส่วนท้องถิ่น 7 แห่ง ได้แก่
ทัพอากาศแปซิฟิก
ทัพอากาศแปซิฟิก (Pacific Air Forces) เป็นหนึ่งส่วนบังคับบัญชาหลักของกองทัพอากาศสหรัฐ และเป็นส่วนกำลังทางอากาศของหน่วยบัญชาการทหารสหรัฐภาคอินโดแปซิฟิก (USINDOPACOM) มีที่ตั้งหน่วยบัญชาการอยู่ในฐานทัพอากาศฮิคแคม เกาะฮาวาย ซึ่งเป็นหนึ่งในสองส่วนบังคับบัญชาหลักของกองทัพอากาศซึ่งมีที่ตั้งอยู่นอกแผ่นดินสหรัฐภาคพื้นทวีป กำลังพลมีประมาณ 45,000 นาย
ทัพอากาศแปซิฟิกถูกก่อตั้งในปี 1944 ระหว่างสงครามโลกครั้งที่สอง ในชื่อว่า ทัพอากาศภาคตะวันออกไกล (Far East Air Forces) โดยถือเป็นส่วนหนึ่งของกองทัพอากาศทหารบกสหรัฐ เนื่องจากยุคนั้นยังไม่มีการจัดตั้งกองทัพอากาศเต็มตัว ต่อมาปลายปี 1945 มีการเปลี่ยนชื่อเป็น หน่วยบัญชาการทหารอากาศแปซิฟิก กองทัพบกสหรัฐ (Pacific Air Command, United States Army) และเปลี่ยนกลับไปใช้ชื่อแรกเมื่อต้นปี 1947 จนกระทั่งมีการเปลี่ยนเป็นชื่อปัจจุบันในปี 1957
ผู้บัญชาการทัพอากาศแปซิฟิก มียศทหารเป็นพลเอก (General)
รายชื่อคณะสาธารณสุขศาสตร์ในประเทศไทย
อื่นๆ
สมาพันธ์นิสิตนักศึกษาสาธารณสุขศาสตร์และวิทยาศาสตร์สุขภาพแห่งประเทศไทย
Clausocalanidae
สปีชีส์ในสกุล ได้แก่:
ฟลอยด์ บี. ดันส์กิน
'''ฟลอยด์ บี. ดันส์กิน''' (เกิดเมื่อวันที่ 1 พฤษภาคม ค.ศ. 1889 – เสียชีวิตเมื่อวันที่ 31 มีนาคม ค.ศ. 1971) เป็นนักการเมืองจากสหรัฐอเมริกาจากรัฐวอชิงตัน ซึ่งฟลอยด์ บี ดันส์กินเป็นสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1921 จนถึงปี ค.ศ. 1933 และเป็นประธานสภาผู้แทนราษฎร ตั้งแต่ปี ค.ศ. 1925 จนถึงปี ค.ศ. 1927
ภาณุ อิงคะวัต
ภาณุ อิงคะวัต เป็นทั้งนักสร้างสรรค์งานโฆษณา และนักออกแบบแฟชั่น เป็นผู้ร่วมก่อตั้งและผู้ถือหุ้นหลักของบริษัท เกรย์ฮาวด์ แบรนด์เสื้อผ้าสัญชาติไทย ตั้งแต่ปี พ.ศ. 2523 และเป็นบุคลากรยุคบุกเบิกในยุคโฆษณาสมัยใหม่ของประเทศไทย
ภาณุ อิงคะวัต จบการศึกษาด้านกราฟิกดีไซน์จากลอนดอน ประเทศอังกฤษ เข้าสู่วงการโฆษณาที่บริษัท ดีทแฮล์มแอดเวอร์ไทซิ่ง (ปัจจุบันคือบริษัท ลีโอ เบอร์เนทท์ (ประเทศไทย) เป็นเวลา 25 ปี จนดำรงตำแหน่งสูงสุดเป็นครีเอทีฟไดเรคเตอร์ และประธานกรรมการผู้บริหารของ บริษัท ลีโอ เบอร์เนทท์ (ประเทศไทย)  มีผลงานได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายชิ้น และปัจจุบันก็ยังได้รับเชิญไปเป็นคณะกรรมการตัดสินและบรรยายพิเศษเกี่ยวกับงานสร้างสรรค์และงานโฆษณาอยู่บ่อยครั้ง
ภาณุ อิงคะวัต ได้เปลี่ยนทางตัวเองมาอยู่ในวงการออกแบบแฟชั่น ตั้งแต่ปี พ.ศ. 2546 ปัจจุบัน ภาณุ อิงคะวัต ก็ยังคงเป็นประธานที่ปรึกษากิตติมศักดิ์ให้กับบริษัท ลีโอ เบอร์เนทท์ รวมไปถึงตำแหน่งสำคัญในสมาคมอื่นๆ เช่น นายกสมาคมแฟชั่นดีไซเนอร์กรุงเทพ
เยื่อเพีย
เยื่อหุ้มสมองชั้นใน หรือ เยื่อเพีย (pia mater; มาจากภาษาละตินซึ่งแปลมาจากภาษาอาหรับอีกที แปลว่า "มารดาที่อ่อนโยน") เป็นชั้นเยื่อหุ้มสมองและไขสันหลังที่อยู่ในสุด
เยื่อเพียมีลักษณะบาง คล้ายกับตาข่าย หุ้มอยู่บนผิวทั้งหมดของสมอง และคลุมแนบไปบนร่องของคอร์เท็กซ์ของสมอง และมีส่วนเชื่อมกับอีเพนไดมา (ependyma) ซึ่งบุรอบโพรงสมองเพื่อสร้างเป็นคอรอยด์ เพล็กซัส (choroid plexus) ซึ่งทำหน้าที่ในการผลิตน้ำหล่อสมองไขสันหลัง (cerebrospinal fluid)
ในไขสันหลัง เยื่อเพียจะติดกับเยื่อดูรา (dura mater) โดยโครงสร้างที่เรียกว่า เดนติคูลาร์ ลิกาเมนท์ (denticular ligaments) ผ่านเยื่ออะแร็กนอยด์ (arachnoid membrane)
เยื่อเพียเจริญมาจากเซลล์นิวรัล เครสท์ (neural crest)
ภาพอื่นๆ
Hirnhaut
เสรี วงษ์มณฑา
รองศาสตราจารย์ ดร. เสรี วงษ์มณฑา (เกิด: 14 มีนาคม พ.ศ. 2492 ที่อำเภอแม่สอด จังหวัดตาก; ) ประธานกรรมการในคณะกรรมการปฏิรูปประเทศด้านการสื่อสารมวลชน เทคโนโลยีสารสนเทศ ในรัฐบาลพลเอกประยุทธ์ จันทร์โอชา ปัจจุบันเป็นสื่อมวลชนอิสระ
ประวัติ
เป็นหนึ่งในกลุ่มนักวิชาการที่ต่อต้าน พ.ต.ท. ทักษิณ ชินวัตร และเข้าร่วมขับไล่ออกจากตำแหน่งนายกรัฐมนตรี ปัจจุบันเป็นผู้อำนวยการหลักสูตรนิเทศศาสตรมหาบัณฑิตและดุษฎีบัณฑิต มหาวิทยาลัยสวนดุสิต กรรมการในคณะกรรมการปฏิรูปประเทศด้านสื่อสารมวลชน เทคโนโลยีสารสนเทศ และเป็นผู้ดำเนินรายการโทรทัศน์รายการ เกาที่คัน ร่วมกับ รณชาติ บุตรแสนคม ทุกวันศุกร์ 21:00–22:00 น. และ รายการคลายปม ร่วมกับ รศ.เจิมศักดิ์ ปิ่นทอง ทุกวันอาทิตย์ 21:00–22:00 น. ทางสทท.
นอกจากแวดวงวิชาการและการศึกษาแล้ว ยังมีชื่อเสียงในฐานะนักพูด นักบรรยาย และพิธีกร รวมถึงเป็นนักแสดงในภาพยนตร์, ละครโทรทัศน์ หรือละครเวที ด้วยในบางโอกาส อีกทั้งยังเป็นบุคคลสาธารณะในสังคมไทยคนแรกๆ ที่ยอมรับว่าตัวเองเป็นกะเทย โดยมีผลงานเด่นเป็นที่รู้จักกันดีคือละครเวทีเรื่อง "ฉันผู้ชายนะยะ" ใน พ.ศ. 2530 และนำกลับมาแสดงใหม่อีกครั้งในต้น พ.ศ. 2553 เป็นประธานบริหารการประกวดสาวประเภทสอง Miss International Queen อ. เสรีให้สัมภาษณ์ว่าชอบนักฟุตบอลอย่างกาก้าที่สุด นักเตะรางวัลบัลลงดอร์ปี พ.ศ. 2550
ในวัยเด็กของเสรี บิดาของเขาเป็นเสมียนที่ไปรษณีย์และมารดามีอาชีพค้าขายเกิดในช่วงที่บิดามารดาเริ่มมีฐานะ มีพี่น้องด้วยกันเจ็ดคนเสรีเป็นลูกคนที่หกและเป็นคนที่ชอบอ่านหนังสือและคำนวณและเรียนมัธยมศิลป์-ฝรั่งเศส โรงเรียนกรุงเทพคริสเตียนวิทยาลัย เดิมเสรี สอบติดที่คณะอักษรศาสตร์ จุฬาลงกรณ์มหาวิทยาลัย แต่ตนไม่ชอบจึงไปเรียนที่คณะรัฐศาสตร์ มหาวิทยาลัยธรรมศาสตร์ แต่ก็ไม่ชอบเลยโอนหน่วยกิตไปที่คณะศิลปศาสตรบัณฑิต มหาวิทยาลัยธรรมศาสตร์
การศึกษา
เสรี วงษ์มณฑา หรือที่นิยมเรียกกันว่า ดร.เสรี เริ่มศึกษาระดับมัธยมที่โรงเรียนสรรพวิทยาคม อำเภอแม่สอด จังหวัดตาก แล้วย้ายมาศึกษาต่อ ณ โรงเรียนกรุงเทพคริสเตียนวิทยาลัย และสามารถสอบเข้าคณะศิลปศาสตรบัณฑิต สาขาวรรณคดีอังกฤษและภาษาต่างประเทศ ด้วยคะแนนอันดับหนึ่งของผู้เข้าสอบทั้งประเทศจากมหาวิทยาลัยธรรมศาสตร์ และจบการศึกษาด้วยคะแนนเกียรตินิยมอันดับหนึ่ง จนได้รับทุนไปศึกษาต่อปริญญาโท คณะ Master of Arts for Teachers (English) ที่ University of Washington เมืองซีแอทเทิล ประเทศสหรัฐอเมริกา ปริญญาโท สาขา Journalism Advertising ที่ Northwestern University เมืองเอแวนสตัน ประเทศสหรัฐอเมริกา ปริญญาเอก คณะวารสารศาสตร์ ด้านสื่อสารการเมืองจาก Southern Illinois University เมือง Carbondale ประเทศสหรัฐอเมริกา
การทำงาน
ทางวิชาการ เคยเป็นคณบดีคณะวารสารศาสตร์และสื่อสารมวลชน มหาวิทยาลัยธรรมศาสตร์ และเป็นอาจารย์ด้านนิเทศศาสตร์และการสื่อสารการตลาดในมหาวิทยาลัยและสถาบันอุดมศึกษาหลายแห่ง
ทางธุรกิจ เคยเป็นผู้อำนวยการฝ่ายวิจัย บริษัทเท็ด เบทส์ แอดเวอร์ไทซิ่ง จำกัด ผู้อำนวยการฝ่ายวิจัย บริษัทฟาร์อีสแอดเวอร์ไทซิ่ง จำกัด ผู้อำนวยการบริหารฝ่ายตลาดบริษัทสยามทีวีแอนด์คอมมิวนิเคชั่น จำกัด ประธานกรรมการเบ็ตเตอร์ อิมแพค คอมมิวนิเคชั่น จำกัด (BIC) และประธานกรรมการบริษัทกูด คอมมิวนิเคชั่น จำกัด และ เป็นอาจารย์ผู้เชี่ยวชาญประจำบัณฑิตวิทยาลัย มหาวิทยาลัยนเรศวร และสถาบันรัชต์ภาคย์
ได้รับรางวัลกิตติคุณสังข์เงิน บุคคลดีเด่นด้านวิชาการของสมาคมสถาบันอุดมศึกษาเอกชน
หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการในคณะกรรมการปฏิรูปประเทศด้านสื่อสารมวลชน เทคโนโลยีสารสนเทศ
การชุมนุมทางการเมือง
รศ.ดร.เสรี วงษ์มณฑา ได้เข้าร่วมกับการชุมนุมของพันธมิตรประชาชนเพื่อประชาธิปไตย (พธม.) ในปี พ.ศ. 2549 แม้ในปี พ.ศ. 2551 จะไม่ได้เข้าร่วมด้วย แต่ก็เขียนบทความในลักษณะสนับสนุน และเข้าร่วมกับการชุมนุมขององค์การพิทักษ์สยาม (อพส.) ในปี พ.ศ. 2555 ด้วย
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดย รศ.ดร.เสรี มีชื่อเป็นผู้ต้องหาหมายเลขที่ 26 ซึ่งต่อมาในวันที่ 21 พฤษภาคม ปีเดียวกัน ก่อนการรัฐประหารเพียงวันเดียว รศ.ดร.เสรีถูกจับที่สนามบินสุวรรณภูมิ ขณะเดินทางกลับจากต่างประเทศ แต่ต่อมาก็ได้รับการประกันตัวด้วยหลักทรัพย์สมุดบัญชีเงินฝาก 600,000 บาท
ในการรัฐประหาร รศ.ดร.เสรีก็ถูกควบคุมตัวเช่นเดียวกับแกนนำและแนวร่วมคนอื่น ๆ ก่อนที่จะถูกปล่อยตัวออกมาหลังจากนั้นไม่กี่วัน และก็ได้เปิดเผยถึงชีวิตความเป็นอยู่ในค่ายทหารระหว่างถูกควบคุมตัวด้วย
พี.โอ.ดับเบิลยู.: พริซซันเนอส์ออฟวอร์
พี.โอ.ดับเบิลยู.: พริซซันเนอส์ออฟวอร์ (P.O.W.: Prisoners of War) วางจำหน่ายในญี่ปุ่นในชื่อ ดาสึโงกุ -พริซซันเนอส์ออฟวอร์- (脱獄 -Prisoners of War-; คำแปล: แหกคุก: เชลยศึก) เป็นวิดีโอเกมแนวบีตเอ็มอัปแบบเลื่อนด้านข้างที่ผลิตโดยเอสเอ็นเค ซึ่งแต่เดิมได้เปิดตัวในฐานะเกมอาร์เคดเมื่อ ค.ศ. 1988
เวอร์ชันประจำบ้านได้รับการเผยแพร่สำหรับระบบแฟมิคอมในวันที่ 30 มิถุนายน ค.ศ. 1989 ในประเทศญี่ปุ่น และในเดือนกันยายน ค.ศ. 1989 ในทวีปอเมริกาเหนือ เกมดังกล่าวเกิดขึ้นในช่วงสงครามเย็นที่ผู้เล่นควบคุมนักโทษทหารคู่หนึ่งที่หลุดพ้นจากห้องขัง เพื่อต่อสู้อย่างไม่ลดละ เพื่อเข้าสู่ฐานหลักของฝ่ายตรงข้าม เพื่อกำจัดผู้นำ และหลบหนีเพื่อเอาชีวิตรอด
รูปแบบการเล่น
ในฐานะหมาป่าเดียวดาย หรือในฐานะคู่หู วัตถุประสงค์ของภารกิจคือการหลบหนีจากฐานของศัตรูโดยการต่อสู้ผ่านสี่ด่านที่เต็มไปด้วยทหารฝ่ายศัตรูหลายรูปแบบที่พยายามขัดขวางการหลบหนีของผู้เล่น ด่านประกอบด้วยค่ายเชลยศึก, โรงพัสดุ, ป่า และฐานของศัตรู ในบางครั้งศัตรูจะโจมตีผู้เล่นด้วยยานพาหนะ เช่น เฮลิคอปเตอร์, รถลำเลียงหุ้มเกราะ หรือรถจักรยานยนต์ ในตอนท้ายของด่านสุดท้าย ผู้เล่นจะเผชิญหน้ากับแม่ทัพของศัตรู ก่อนที่จะได้รับการช่วยพาออกมาโดยเฮลิคอปเตอร์ในการหลบหนีครั้งสุดท้าย
เกมนี้สามารถเล่นได้โดยผู้เล่นสูงสุดสองคนพร้อมกัน
เธอร์สตัน แดเนียลส์
เธอร์สตัน เอ็ดวาร์ด แดเนียลส์ (เกิดเมื่อวันที่ 10 ตุลาคม ค.ศ. 1859 – เสียชีวิตเมื่อวันที่ 8 ธันวาคม ค.ศ. 1926) เป็นนักการเมืองจากสหรัฐอเมริกา สังกัดพรรคประชาชน โดยเป็นสมาชิกสภาผู้แทนราษฎรจากWashington. เธอร์สตัน แดเนียลส์ได้ดำรงตำแหน่งรองผู้ว่าการรัฐวอชิงตันคนที่ 3 ตั้งแต่วันที่ 11 มกราคม ค.ศ. 1897 จนถึงวันที่ 14 มกราคม ค.ศ. 1901
พี.โอ.ดับเบิลยู.: พริซซันเนอส์ออฟวอร์
รูปแบบการเล่น
การควบคุมประกอบด้วยก้านควบคุมสำหรับการเคลื่อนย้ายตัวละคร และปุ่มแอ็กชันสามปุ่มสำหรับการชก, เตะ และกระโดด นอกจากนี้ ยังมีการโจมตีพิเศษสามแบบโดยการกดปุ่มสองปุ่มพร้อมกัน ได้แก่ กระโดดเตะ (กดปุ่มกระโดดแล้วเตะ), หมัดหลัง (กดปุ่มกระโดดและชกพร้อมกัน) และโขกหัว (กดปุ่มชกและเตะพร้อมกัน) ผู้เล่นยังสามารถหยิบอาวุธหนึ่งในสองชิ้นที่ทิ้งโดยศัตรูที่พ่ายแพ้ ได้แก่ มีดขว้างและปืนกล ซึ่งการควบคุมจะเปลี่ยนไปในขณะที่ถืออาวุธ มีดขว้างได้โดยการกดปุ่มชก แต่ผู้เล่นสามารถเก็บรักษาไว้ได้จนกว่าจะจำเป็นโดยใช้การเตะแทน เมื่อถือปืนกล ผู้เล่นสามารถยิงได้โดยการกดปุ่มเตะ หรือเก็บรักษากระสุนโดยการกดปุ่มชกเพื่อหวดศัตรู
เวอร์ชันแฟมิคอม
ไม่เหมือนกับเวอร์ชันอาร์เคด เวอร์ชันแฟมิคอมเป็นแบบผู้เล่นเดี่ยวเท่านั้น สมมติฐานของเกมยังคงเหมือนเดิม แต่การควบคุมได้มีการเปลี่ยนแปลงเนื่องจากไม่มีปุ่มการกระทำที่สาม การกระโดดเตะทำได้โดยการกดปุ่มชกและปุ่มเตะพร้อมกัน (ปุ่ม B และ A) ในขณะที่การใช้หมัดหลังทำได้โดยกดแป้นทิศทางในทิศทางตรงกันข้ามของผู้เล่นและกด B พร้อมกัน (ส่วนการโขกหัวเป็นเพียงการโจมตีแบบผสมที่ถูกเอาออกในเวอร์ชันแฟมิคอมเท่านั้น) อย่างไรก็ตาม ผู้เล่นมีความสามารถในการหยิบและใช้ระเบิดมือ (ซึ่งใช้โดยตัวละครศัตรูในเวอร์ชั่นอาร์เคดเท่านั้น) ระหว่างที่เผชิญหน้ากับบอสเฮลิคอปเตอร์ในด่าน 1 และรถถังในด่าน 4 นอกจากนี้ ยังมีตัวละครศัตรูใหม่ ๆ (เช่น มนุษย์กบ, คนถือปืนลูกซอง และชายอ้วนที่แข็งแรง) เช่นเดียวกับบอสตัวสุดท้ายคนใหม่
นอกจากนี้ ยังมีกระท่อมและห้องที่ผู้เล่นสามารถรับเพาเวอร์-อัป จากการเอาชนะศัตรูที่อยู่ภายใน ซึ่งเพาเวอร์-อัป ประกอบด้วยการฟื้นคืนชีวิตที่สมบูรณ์, สนับมือทองเหลืองที่เพิ่มความแข็งแกร่งในการชกของผู้เล่น และชุดเกราะที่ทำให้ผู้เล่นคงกระพันต่อการยิงปืนและการขว้างมีด
การตอบรับ
นิก เคลลี จากนิตยสารคอมโมดอร์ยูสเซอร์ ได้เขียนว่าเกมอาร์เคดนั้นซื้อสัตย์ต่อดับเบิลดรากอนกับเรนอิเกด และเรียกเกมนี้ว่า "เกมแนวบีตเอ็มอัปซึ่งไว้ใจได้ดี" โดยให้คะแนน 6 เต็ม 10 ส่วนในประเทศญี่ปุ่น เกมแมชชีนได้จัดอันดับพี.โอ.ดับเบิลยู.: พริซซันเนอส์ออฟวอร์ในฉบับวันที่ 15 ธันวาคม ค.ศ. 1988 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับสามของปี
การเผยแพร่ใหม่
เกมดังกล่าวได้รวมอยู่ในคอลเลกชันเอสเอ็นเค ฟอร์ทิเอธแอนนิเวอร์ซารีคอลเลกชัน
ไมเคิล จอร์แดน
ไมเคิล เจฟฟรี จอร์แดน (Michael Jeffrey Jordan; เกิด 17 กุมภาพันธ์ ค.ศ. 1963) เป็นอดีตนักบาสเกตบอลอาชีพ สังกัดทีมชิคาโก บูลส์ (Chicago Bulls) เล่นในตำแหน่งชู้ตติ้งการ์ด ในลีกเอ็นบีเอ (NBA: National Basketball Association) ในสหรัฐ เป็นนักกีฬาที่ยอดเยี่ยมที่สุดคนหนึ่งในประวัติศาสตร์การกีฬาบาสเกตบอล ปัจจุบันเป็นเจ้าของทีมชาล็อต ฮอร์เน็ตส์ (Charlotte Hornets)
ประวัติ
ไมเคิล จอร์แดน เกิดเมื่อวันที่ 17 กุมภาพันธ์ ค.ศ. 1963 ที่บรู๊กลิน ในรัฐนิวยอร์ก จบการศึกษาระดับไฮสคูลที่เลนีย์ ไฮสคูลในวิลมิงตั้น รัฐนอร์ทแคโรไลนา และจบการศึกษาระดับวิทยาลัยที่มหาวิทยาลัยนอร์ทแคโรไลนา แชเปิลฮิลล์
การเล่นบาสเกตบอล
ไมเคิล จอร์แดน มีความสูงถึง 198 เซนติเมตร (6 ฟุต 6 นิ้ว) จึงมีความโดดเด่นในวงการบาสเกตบอล ได้เริ่มเล่นบาสเกตบอลให้กับทีมมหาวิทยาลัยนอร์ทแคโรไลนา แชเปิลฮิลล์ และภายหลังได้รับเลือกไปเล่นให้กับทีม ชิคาโก บูลส์ ในการดราฟ เป็นอันดับที่ 3
การเล่นให้กับทีมชิคาโก บูลส์ และ ทีมชาติ
ไมเคิล จอร์แดนเล่นให้ทีม ชิคาโก บูลส์ (Chicago Bulls) ในปี ค.ศ. 1984 สามารถทำให้ ทีมชิคาโกบูลล์ เป็นแชมป์ เอ็น บี เอ ถึง 6 สมัย และได้รับรางวัลผู้เล่นทรงคุณค่าของเอ็นบีเอ 5 สมัย (ค.ศ. 1988, 1991, 1992, 1996 และ 1998) และได้รับ รางวัลผู้เล่นทรงคุณค่า 3 ประเภท (MVP triple-crown) 2 สมัย (ที่หมายถึงการได้รับรางวัลผู้เล่นทรงคุณค่า (MVP) 3 ประเภท คือ รางวัลผู้เล่นทรงคุณค่าในฤดูกาล, รางวัลผู้เล่นทรงคุณค่าหลังฤดูกาลในช่วงแข่งชิงแชมป์เอ็นบีเอ, และ รางวัลผู้เล่นทรงคุณค่าในการแข่งรวมดาวนักกีฬา ในฤดูกาลเดียวกัน) นักกีฬาคนอื่น ๆ ที่เคยได้รับรางวัลทั้งสามในฤดูกาลเดียวกัน ได้แก่ วิลลิส รีด (Willis Reed) (ค.ศ. 1970) และ แชคิล โอนีล (Shaquille O'Neal) (ค.ศ. 2000)
ไมเคิล จอร์แดนเป็นหนึ่งใน ดรีมทีม ของสหรัฐฯ ในการแข่งขันโอลิมปิกฤดูร้อน เมื่อปี ค.ศ. 1992 ร่วมกับผู้เล่นระดับดาราคนอื่น ๆ อย่าง แมจิก จอห์นสัน และ แลร์รี่ เบิร์ด และทีมของสหรัฐอเมริกามีชัยชนะได้เหรียญทองโอลิมปิกในการแข่งขัน
เกียรติประวัติในการเล่นบาสเกตบอล
ด้วยความที่ ไมเคิล จอร์แดน เป็นนักกีฬาบาสเกตบอลที่มีชื่อเสียงมาก และกีฬาบาสเกตบอลก็เป็นที่แพร่หลายมากทั่วโลก โดยเฉพาะในหมู่วัยรุ่น ทำให้สินค้ามากมายหลายชนิด ต่างก็อยากได้ตัวเขาไปเป็นผู้เสนอสินค้า (พรีเซนเตอร์) หรือเอาชื่อของเขาไปใส่ในชื่อสินค้าหรือการส่งเสริมการขายต่าง ๆ ค่าตัวของจอร์แดน จึงสูงมาก และทำให้เขาเป็นนักกีฬาที่มีรายได้อันดับต้น ๆ ของโลก
เขาเข้ามาในปี ค.ศ. 1985 จากการดราฟด์เป็นอันดับที่ 3 โดยทีมชิคาโก บูลส์ ส่วนอันดับ 1 คือ ฮาคีม โอลาจูวอน อันดับสอง คือ แซม โบวี่ สาเหตุที่สองทีม ไม่เลือกจอร์แดนเพราะ ในยุคนั้นเน้นการดราฟเซ็นเตอร์ตัวใหญ่ และจอร์แดนเล่นการ์ดซึ่งตัวเล็กเกินไป
ในปี ค.ศ. 1996 ไมเคิล จอร์แดน เล่นภาพยนตร์เรื่อง สเปซแจม (Space Jam) โดยเป็นพระเอกร่วมกับตัวละครการ์ตูนของ Warner Bros ได้แก่ บั๊กส์ บันนี่ และ แดฟฟี่ ดั๊ก เนื้อเรื่องของจอร์แดนได้หลุดเข้าไปในแดนมหัศจรรย์ และช่วยตัวละครการ์ตูนแข่งบาสเกตบบอลกับมนุษย์ต่างดาว
ปัจจุบัน ไมเคิล จอร์แดนเลิกเล่นบาสเกตบอลแล้ว แต่ก็ยังอยู่ในวงการกีฬาเหมือนเดิม โดยเขาได้เข้าซื้อหุ้น ทีม วอชิงตัน วิซาร์ดส์โดย เข้ามาเป็น ประธานทีม ดราฟ ตัวผู้เล่น คาวาเม่ บราวน์ มาเป็นอันดับที่ 1 และได้กลับเข้ามาใน NBA อีกครั้ง โดยเล่นให้กับ สังกัด ทีม วอชิงตัน วิซาร์ดส์ ใน ฤดูกาล 2001-2002 ถึง 2002-2003 โดยเขาได้เข้าเล่น ออล สตาร์ ทั้ง 2 สมัย ก่อนจะขายหุ้น ทิ้ง เนื่องจากมีปากเสียงกับทีมบริหารด้วยกัน โดยเขาได้มองที่จะซื้อทีมใหม่เพื่อเป็นเจ้าของ ในขณะนั้นเอง ชิคาโก บูลส์ อดีตทีมต้นสังกัดของเขาได้ยื่นข้อเสนอให้หุ้นฟรีแก่เขา พร้อมเสนอตำแหน่ง รองประธาน ในบอร์ดบริหาร แต่เขาได้ปฏิเสธ ด้วยเหตุผลที่ว่าต้องการเป็นเจ้าของเท่านั้น โดยในขณะนั้น เขาได้เข้าไปคุยกับ บอร์ดบริหาร มิววอกกี้ บักส์ ถึง เรื่องการเข้าซื้อหุ้นเพื่อเป็นเจ้าของ หลังจากได้ข่าวว่าเจ้าของทีม มิววอกกี้ บักส์ ให้สัมภาษณ์ว่าต้องการขายทีม แต่เขาได้ปฏิเสธ ไมเคิล จอร์แดน เนื่องจากเขาต้องการขายทีมให้กับ ชาวเมือง มิววอกกี้ เท่านั้น ภายหลัง เจ้าของทีม ชาล็อต บ็อบแคทส์ เสนอขายหุ้นให้เขามาเป็นเจ้าของร่วม โดย ให้ ไมเคิล จอร์แดน เป็น ประธานด้านกีฬาบาสเกตบอล และ บริหารส่วนอื่นของทีมอีกด้วย ซึ่ง ไมเคิล จอร์แดน ก็พอใจกับข้อเสนอดังกล่าว เขาได้ซื้อหุ้นของทีมชาล็อต บ็อบแคทส์ และเป็นผู้ร่วมบริหารทีมอยู่ในขณะนี้ นอกจากนั้นก็ยังเป็นเจ้าของทีมฮอกกี้น้ำแข็ง วอชิงตัน แคพิตอลส์
งานทางด้านการกุศล ไมเคิล จอร์แดน ได้ก่อตั้งศูนย์ เจมส์ อาร์.จอร์แดน บอยส์ แอนด์ เกิร์ลส์ คลับ แอน แฟมิลี่ ไลฟ์ เซ็นเตอร์ ซึ่งให้ความช่วยเหลือเด็ก ๆ จากทั่วประเทศทั้งด้าน ชีวิตความเป็นอยู่ การศึกษา และให้การอบรมทางด้านกีฬาแก่เยาวชนผู้สนใจ โดยมูลนิธินี้ตั้งตามชื่อ เจมส์ จอร์แดน ซึ่งเป็นบิดาของเขา
ชีวิตครอบครัว
ไมเคิล จอร์แดน แต่งงาน กับ ฮัวนิต้า จอร์แดน มีบุตร 3 คน คือ เจฟฟรีย์ มาร์คัส และ จัสมิน มีสุนัขคู่ใจหนึ่งตัวชื่อ อกิต้า
แต่ปัจจุบันภรรยาใหม่ชื่อว่า อีเวต์ ปิเอโตร
อาร์ชลินุกซ์
อาร์ชลินุกซ์ (Arch Linux) เป็นลินุกซ์ดิสทริบิวชันสำหรับคอมพิวเตอร์ที่มีสถาปัตยกรรมเอกซ์86-64 อาร์ชลินุกซ์ยึดมั่นในหลักการ KISS ("Keep It Simple, Stupid") และมุ่งเน้นไปที่ความเรียบง่าย ทันสมัย ปฏิบัตินิยม นิยมผู้ใช้เป็นศูนย์กลาง และความคล่องตัว ในทางปฏิบัติหมายถึงดิสทริบิวชันนี้พยายามที่จะมีการเปลี่ยนแปลงในดิสทริบิวชันน้อยที่สุด การแตกหักด้วยการอัปเดตน้อยที่สุด เป็นแปฏิบัตินิยมมากกว่าตัวเลือกการออกแบบตามอุดมคติ และเน้นที่ผู้ใช้เป็นศูนย์กลางมากกว่าความเป็นมิตรกับผู้ใช้
ตัวจัดการแพ็คเกจที่เขียนขึ้นโดยเฉพาะสำหรับอาร์ชลินุกซ์ Pacman ใช้เพื่อติดตั้งลบและอัปเดตแพ็คเกจซอฟต์แวร์ อาร์ชลินุกซ์ใช้แบบโรลลิ่งรีลีสซึ่งหมายความว่าไม่มี "รุ่นหลัก" ของระบบเวอร์ชันใหม่ทั้งหมด การอัปเดตระบบปกติเท่านั้นเป็นสิ่งที่จำเป็นสำหรับการรับซอฟต์แวร์ล่าสุดของอาร์ช อิมเมจการติดตั้งที่เผยแพร่ทุกเดือนโดยทีมอาร์ชเป็นเพียงภาพรวมของส่วนประกอบหลักของระบบ
อาร์ชลินุกซ์มีเอกสารประกอบที่ครอบคลุม ซึ่งประกอบด้วยวิกิชุมชนที่เรียกว่า ArchWiki
ซุเปอร์เฟอร์รีแอนิมัลส์
ซุเปอร์เฟอร์รีแอนิมัลส์ (Super Furry Animals) เป็นวงร็อกจากเวลส์ก่อตั้งวงใน คาร์ดิฟฟ์ ตั้งแต่ปี 1993 ประกอบด้วยสมาชิกด้วย กริฟ ริส (ร้องนำ, กีตาร์), ฮิว เบนฟอร์ด (กีตาร์,  ร้องประสาน), กิโต ไพรซ์ (เบส), เชียน คีแรน (คีย์บอร์ด, ซินธิไซเซอร์, หลากหลายเครื่องดนตรีอิเล็กทรอนิกส์, กีตาร์กับร้องประสาน เป็นครั้งคราว) และ ดาฟวิด เอียอัน (กลอง, ร้องประสาน)
Pandaridae
Pandaridae เป็นสกุลของ Copepod ที่อยู่ในวงศ์ Siphonostomatoida.
สปีชีส์ในสกุล ได้แก่:
อำเภอเกาะพะงัน
เกาะพะงัน ตั้งอยู่ในจังหวัดสุราษฎร์ธานี เป็นอำเภอที่มีพื้นที่น้อยที่สุดของจังหวัด ตั้งอยู่ในอ่าวไทย ห่างจากตัวจังหวัดไปทางทิศตะวันออกประมาณ 100 กิโลเมตร ห่างจากอำเภอเกาะสมุยประมาณ 15 กิโลเมตร ประกอบด้วยเกาะใหญ่ 2 เกาะ คือ เกาะพะงัน มีพื้นที่ 168 ตารางกิโลเมตร และเกาะเต่า มีพื้นที่ 25 ตารางกิโลเมตร (รวม 193 ตารางกิโลเมตร)
ลักษณะภูมิอากาศ
เกาะพะงันได้รับอิทธิพลจากลมมรสุมทั้ง 2 ด้าน คือ ลมมรสุมตะวันตกเฉียงใต้และลมมรสุมตะวันออกเฉียงเหนือ ฤดูกาลแบ่งออกเป็น 2 ฤดู คือ ฤดูร้อนและฤดูฝน
การปกครองส่วนภูมิภาค
อำเภอเกาะพะงันแบ่งเขตการปกครองออกเป็น 3 ตำบล 17 หมู่บ้าน ได้แก่